u 90. godini

Slavko Goldstein, izdavač, novinar, sineast, pisac, povjesničar, umro je danas u 90. godini u Zagrebu.

Slavko Goldstein rođen je 22. kolovoza 1928. u Sarajevu, u židovskoj obitelji Ive i Lee Goldstein, a rođen je kada se obitelj u tom gradu nalazila na proputovanju. Studirao je književnost i filozofiju na Filozofskom fakultetu u Zagrebu.

Od 1942. Slavko Goldstein surađivao je s partizanskim jedinicama, a kraj rata dočekao je u činu poručnika.

Bio je jedan od najistaknutijih hrvatskih intelektualaca.

Zajedno s bratom pokrenuo je krajem osamdesetih inicijativu za osnivanje HSLS-a, prve hrvatske političke stranke kojoj je u početku bio i predsjednik.

Jedno je vrijeme bio i savjetnik Zorana Milanovića, te predsjednik Savjeta Spomen područja Jasenovac.

Između ostalog, bio je osnivač redakcije i urednik Vjesnika u srijedu, urednik na Radio-Zagrebu, filmski scenarist, glavni urednik izdavačke kuće Stvarnost i časopisa Erasmus. Utemeljitelj je naklada naklada Liber i Novi Liber.

Bio je predsjednik Židovske općine u Zagrebu te Kulturnog društva Miroslav Šalom Freiberger te predsjednik Savjeta Spomen-područja Jasenovac.

Među njegovim najpoznatijim projektima su Povijest hrvatske književnosti, Rječnik hrvatskog jezika, Rječnik stranih riječi Vladimira Anića. Bio je suautor Hrvatskog enciklopedijskog rječnika 2002., a zaslužan je i za izdavanje pretisaka temeljnih djela hrvatske kulturne baštine Danice ilirske (1835 – 49), Misala po zakonu rimskog dvora (1483), Vrančićevog petojezičnog Rječnika (1595).